b'\n_START_ARTICLE_\nPlo\xc5\xa1\xc4\x8dati matije\n_START_SECTION_\nOpis\n_START_PARAGRAPH_\nImajo kraj\xc5\xa1e noge kot preostali matije ter usnjato, splo\xc5\xa1\xc4\x8deno telo (2-22 mm), navadno sive barve. Najve\xc4\x8dji predstavnik je Trogulus torosus iz Dalmacije (2,2 cm). Plo\xc5\xa1\xc4\x8dati matije \xc5\xbeivijo v prsti, zato so vsi prekriti z drobci zemlje, ki se oprimejo lepljive hitinja\xc4\x8de. Ustni deli in pipalke le\xc5\xbeijo v vdolbinici pod v gubo podalj\xc5\xa1anim glavoprsjem. Podnevi negibno ti\xc4\x8dijo pod kamni in listjem, pono\xc4\x8di pa i\xc5\xa1\xc4\x8dejo pol\xc5\xbee za hrano. Pri tem uporabljajo drugi par nog kot tipalnice. V izpraznjene pol\xc5\xbeje hi\xc5\xa1ice le\xc5\xbeejo jaj\xc4\x8deca.\n_START_SECTION_\nRaz\xc5\xa1irjenost\n_START_PARAGRAPH_\nPlo\xc5\xa1\xc4\x8date matije je najti v zahodni in ju\xc5\xbeni Evropi, v severni Afriki in ob vzhodnem Sredozemlju, na Kavkazu in v severnem Iranu. Ker Trogulus tricarinatus pleni pol\xc5\xbee plju\xc4\x8darje, so ga vnesli na vzhod Severne Amerike.\n_START_SECTION_\nPoimenovanje\n_START_PARAGRAPH_\nIme rodu Trogulus ni povsem jasno. Latreille, ki je rod prvi opisal, je razlagal, da ga je poimenoval po rastlini iz rodu Aconitum. Perrier je ime leta 1929 izpeljal iz starogr\xc5\xa1kega trogein "glodati", menda zaradi njihovega surovega, zglodanega videza.'